# Cheese Οδηγός

Το Cheese είναι πρόγραμμα για τη λήψη βίντεο και φωτογραφιών από δικτυακές κάμερες (ή άλλες κάμερες) και μπορεί να πραγματοποιήσει μερικά εξεζητημένα εφέ.

2007
daniel g. siegel (dgsiegel@gmail.com)
Jaap A. Haitsma (jaap@haitsma.org)
Joshua Henderson (joshhendo@gmail.com)

Σας παρέχεται άδεια να αντιγράψετε, διανείμετε ή/και να τροποποιήσετε το υπάρχον κείμενο υπό τους όρους της άδειας GNU Free Documentation License (GFDL), έκδοση 1.1, ή οποιαδήποτε μεταγενέστερη έκδοση που να έχει εκδοθεί από το Free Software Foundation υπό τις προϋποθέσεις no Invariant Sections, no Front-Cover Texts, και no Back-Cover Texts. Μπορείτε να βρείτε αντίγραφο του GFDL σε αυτό το σύνδεσμο ή στο αρχείο COPYING-DOCS όπως διανέμεται με αυτή την τεκμηρίωση.

Αυτή η τεκμηρίωση είναι μέρος της συλλογής τεκμηρίωσης του GNOME όπως διανέμεται υπό τους όρους του GFDL. Εάν επιθυμείτε να διανείμετε αυτή την τεκμηρίωση ξεχωριστά από την συλλογή, μπορείτε να το κάνετε εάν η τεκμηρίωση συνοδεύεται από αντίγραφο της άδειας (GFDL) όπως περιγράφεται στον τομέα 6 της άδειας.

Πολλά από τα ονόματα που χρησιμοποιούνται από εταιρίες για να ξεχωρίσουν τα προϊόντα και τις υπηρεσίες είναι σήματα κατατεθέν. Όπου αυτά τα ονόματα εμφανίζονται στην τεκμηρίωση GNOME, και τα μέλη της ομάδας τεκμηρίωσης GNOME έχουν γνώση αυτών, τότε αυτά αναγράφονται με κεφαλαίους χαρακτήρες ή με αρχικούς κεφαλαίους χαρακτήρες.

ΤΟ ΈΓΓΡΑΦΟ ΚΑΙ ΤΡΟΠΟΠΟΙΗΜΕΝΕΣ ΕΚΔΟΣΕΙΣ ΑΥΤΟΥ ΠΑΡΕΧΟΝΤΑΙ ΥΠΟ ΤΟΥΣ ΟΡΟΥΣ ΤΗΣ ΑΔΕΙΑΣ GNU FREE DOCUMENTATION ΜΕ ΤΗΝ ΠΕΡΑΙΤΕΡΩ ΔΙΕΥΚΡΙΝΙΣΗ ΟΤΙ:

1. Η ΤΕΚΜΗΡΙΩΣΗ ΑΥΤΗ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΚΑΜΙΑ ΕΓΓΥΗΣΗ ΟΤΙ ΜΠΟΡΕΙ ΝΑ ΕΞΥΠΗΡΕΤΗΣΕΙ ΚΑΠΟΙΟ ΣΚΟΠΟ Η ΟΤΙ ΕΙΝΑΙ ΧΩΡΙΣ ΣΦΑΛΜΑ. ΟΛΟΚΛΗΡΗ Η ΕΥΘΥΝΗ ΓΙΑ ΤΗΝ ΠΟΙΟΤΗΤΑ, ΑΚΡΙΒΕΙΑ ΚΑΙ ΛΕΙΤΟΥΡΓΙΚΟΤΗΤΑ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΑΝΗΚΕΙ ΣΕ ΕΣΑΣ. ΕΑΝ Η ΤΕΚΜΗΡΙΩΣΗ ΑΥΤΗ Ή ΠΑΡΑΛΛΑΓΗ ΑΥΤΗΣ ΕΙΝΑΙ ΛΑΘΟΣ ΚΑΤΑ ΚΑΠΟΙΟ ΤΡΟΠΟ ΕΣΕΙΣ ΑΝΑΛΑΜΒΑΝΕΤΕ ΤΗΝ ΕΥΘΥΝΗ ΤΗΣ ΔΙΟΡΘΩΣΗΣ. Η ΑΠΑΛΛΑΓΗ ΕΥΘΥΝΗΣ ΠΟΥ ΣΥΝΟΔΕΥΕΙ ΑΥΤΗ ΤΗΝ ΤΕΚΜΗΡΙΩΣΗ ΕΙΝΑΙ ΑΝΑΠΟΣΠΑΣΤΟ ΚΟΜΜΑΤΙ ΑΥΤΗΣ. ΚΑΜΙΑ ΧΡΗΣΗ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΔΕΝ ΕΠΙΤΡΕΠΕΤΑΙ ΠΑΡΑ ΜΟΝΟ ΕΑΝ ΣΥΝΟΔΕΥΕΤΑΙ ΑΠΟ ΤΗΝ ΑΠΑΛΛΑΓΗ ΕΥΘΥΝΗΣ.

2. ΣΕ ΚΑΜΙΑ ΠΕΡΙΠΤΩΣΗ ΚΑΙ ΥΠΟ ΚΑΜΙΑ ΝΟΜΙΚΗ ΣΥΝΘΗΚΗ, ΕΙΤΕ ΜΕΣΩ ΣΥΜΒΟΛΑΙΩΝ Ή ΑΛΛΙΩΣ, ΔΕΝ ΕΥΘΥΝΟΝΤΑΙ Ο ΣΥΓΓΡΑΦΕΑΣ, Ο ΔΙΑΝΟΜΕΑΣ, Η ΑΛΛΟΣ ΣΥΝΥΠΕΥΘΥΝΟΣ ΓΙΑ ΤΗΝ ΣΥΓΓΡΑΦΗ ΤΗΣ ΤΕΚΜΗΡΙΩΣΗΣ, ΓΙΑ ΕΜΜΕΣΕΣ Η ΑΜΕΣΕΣ, ΤΥΧΑΙΕΣ Ή ΜΗ ΖΗΜΙΕΣ ΠΑΝΤΩΣ ΦΥΣΕΩΣ ΠΟΥ ΠΡΟΕΡΧΟΝΤΑΙ ΑΠΟ ΤΗΝ ΧΡΗΣΗ ΤΗΣ ΤΕΚΜΗΡΙΩΣΗΣ ΚΑΙ/Ή ΠΑΡΑΛΛΑΓΩΝ ΑΥΤΗΣ ΑΚΟΜΑ ΚΑΙ ΕΑΝ ΕΧΕΙ ΥΠΑΡΞΕΙ ΠΡΟΕΙΔΟΠΟΙΗΣΗ ΓΙΑ ΤΗΝ ΠΙΘΑΝΟΤΗΤΑ ΥΠΑΡΞΗΣ ΤΕΤΟΙΩΝ ΖΗΜΙΩΝ.

Jaap
Haitsma
jaap@haitsma.org
Joshua
Henderson
joshhendo@gmail.com
0.1
2007-12-04

Jaap A. Haitsma jaap@haitsma.org

Jaap A. Haitsma

0.2
2008-01-12

Jaap A. Haitsma jaap@haitsma.org

Joshua Henderson joshhendo@gmail.com

Jaap A. Haitsma

## Ανάδραση

Για την αναφορά σφαλμάτων ή την υποβολή προτάσεων σχετικά με την εφαρμογή Cheese ή με το συγκεκριμένο οδηγό, ακολουθήστε τις οδηγίες στη Σελίδα Επαφών του Cheese.

## Εισαγωγή

Το Cheese είναι εφαρμογή λήψης βίντεο και φωτογραφιών με εξεζητημένα εφέ για το περιβάλλον GNOME

## Χρήση

Η κύρια οθόνη του Cheese μοιάζει με το παρακάτω στιγμιότυπο οθόνης

### Στιγμιότυπο του Cheese

Εξ'ορισμού το Cheese βρίσκεται σε λειτουργία φωτογραφίας, και χρειάζεται να αλλαχθεί σε λειτουργία βίντεο αν το επιθυμεί ο χρήστης.

### Εφέ

Για να εφαρμόσετε εφέ στην είσοδο της δικτυακής κάμεράς σας, κάντε κλικ στο κουμπί Εφέ. Όταν εμφανιστεί το παράθυρο με τα εφέ, θα δείτε ένα παράθυρο όμοιο με αυτό της παρακάτω εικόνας

#### Στιγμιότυπο εφέ του Cheese

Έχετε τη δυνατότητα να επιλέξετε πολλαπλά εφέ για να εφαρμόσετε στη φωτογραφία σας. Για να εφαρμόσετε ένα εφέ, απλά κάντε κλικ στο όνομα ή την εικόνα από πάνω, και το κουμπί θα αλλάξει σε μπλε απόχρωση. Επιλέγοντας πολλαπλά εφέ θα εφαρμοστούν όλα στην εικόνα σας (για παράδειγμα, αν εφαρμόσετε τα "Hulk" και "Οριζόντια αναστροφή", η είσοδος της δικτυακής κάμερας θα μεταβληθεί έχοντας πράσινη απόχρωση και γυρνώντας ανάποδα.

### Λειτουργία Φωτογραφίας

Η λειτουργία φωτογραφίας είναι η εξ'ορισμού λειτουργία στην οποία βρίσκεται το Cheese όταν ανοίγει. Όταν δε βρίσκεστε σε λειτουργία φωτογραφίας, κάντε κλικ στο κουμπί "Φωτογραφία" ή πιέστε Alt - P για να αλλάξετε. Σε λειτουργία φωτογραφίας το πρόγραμμα θα παίρνει μία φωτογραφία κάθε φορά που πατιέται το πλήκτρο "Λήψη φωτογραφίας" ή το Spacebar, και θα τη σώζει στο δίσκο.

### Λειτουργία Βίντεο

Η λειτουργία βίντεο είναι αυτή η οποία σας επιτρέπει να τραβάτε μικρά βίντεο χρησιμοποιώντας τη δικτυακή κάμερα. Όταν δε βρίσκεστε σε λειτουργία βίντεο, κάντε κλικ στο κουμπί "Βίντεο" ή πιέστε Alt - V για να αλλάξετε. Σε λειτουργία βίντεο το πρόγραμμα θα ξεκινάει την εγγραφή βίντεο κάθε φορά που πατιέται το πλήκτρο "Έναρξη εγγραφής" ή το Spacebar. Η εγγραφή θα σταματήσει και το βίντεο θα γραφτεί στο δίσκο όταν πατηθεί το πλήκτρο "Διακοπή εγγραφής" ή το Spacebar.

Η λειτουργία βίντεο μοιάζει με το στιγμιότυπο οθόνης λειτουργίας φωτογραφίας, με μόνη διαφορά το όνομα του κουμπιού "Λήψη φωτογραφίας" το οποίο θα είναι "Έναρξη εγγραφής" ή "Διακοπή εγγραφής" (εξαρτάται από το αν είναι ενεργοποιημένη η εγγραφή ή όχι), και το κουμπί "Βίντεο" το οποίο θα έχει γκρι απόχρωση, ενώ το κουμπί "Φωτογραφία" όχι.

## Δουλεύοντας με φωτογραφίες και βίντεο

### Λήψη φωτογραφίας

Για να τραβήξετε φωτογραφία στο Cheese, σιγουρευτείτε πως βρίσκεστε σε λειτουργία φωτογραφίας.

Για να τραβήξετε μια φωτογραφία, εφαρμόστε τα εφέ που επιθυμείτε κάνοντας κλικ στο κουμπί "Εφέ", κάντε κλικ στα επιθυμητά εφέ όπως περιγράφηκε σε προηγούμενη παράγραφο και πατήστε το πλήκτρο "Πίσω". Τα εφέ που επιλέξατε θα πρέπει τώρα να εφαρμόζονται στην είσοδο της δικτυακής κάμερας.

Για να τραβήξετε τη φωτογραφία, πατήστε το κουμπί "Λήψη φωτογραφίας". Θα δείτε το Cheese να μετράει αντίστροφα από το 3. Στο τέλος της μέτρησης, ολόκληρη η οθόνη σας θα αστράψει, και η φωτογραφία που μόλις τραβήχτηκε θα εμφανιστεί στη ροή φωτογραφιών στο κάτω μέρος του παραθύρου του προγράμματος.

### Λήψη βίντεο

Για να τραβήξετε βίντεο στο Cheese, σιγουρευτείτε πως το κουμπί "Βίντεο" έχει πατηθεί

Για να ξεκινήσετε την εγγραφή βίντεο, πατήστε το κουμπί "Έναρξη εγγραφής" ή πατήστε το Spacebar. Η διάρκεια εγγραφής του βίντεο θα εμφανιστεί στην κάτω δεξιά γωνία.

Αν το βίντεο μοιάζει να είναι σπασμωδικό ή έχει χαμηλή δειγματοληψία (ενημερώνοντας την εικόνα ανά λίγα δευτερόλεπτα), δεν σημαίνει ότι η γνήσια εγγραφή είναι κι αυτή χαμηλής ποιότητας. Έχει πιθανώς συνεχή και υψηλότερη δειγματοληψία από όση βλέπετε. Για να σταματήσετε την εγγραφή, πατήστε το κουμπί "Διακοπή εγγραφής". Το βίντεο που γράφτηκε θα εμφανιστεί στην ροή φωτογραφιών στο κάτω μέρος του προγράμματος.

## Κοινή Χρήση Φωτογραφιών και Βίντεο

### Προβολή φωτογραφίας ή βίντεο

Για να προβάλλετε ένα βίντεο ή μία φωτογραφία που τραβήξατε, εντοπίστε το στη ροή φωτογραφιών και κάντε διπλό κλικ πάνω του. Εναλλακτικά, μπορείτε να κάνετε δεξί κλικ πάνω του και να επιλέξετε "Άνοιγμα". Με αυτόν τον τρόπο θα ανοίξει το αρχείο με την προεπιλεγμένη εφαρμογή για αρχεία του συγκεκριμένου τύπου.

### Αποθήκευση φωτογραφιών και βίντεο σε εναλλακτική τοποθεσία

Για να αποθηκεύσετε μια φωτογραφία σε εναλλακτική τοποθεσία στον σκληρό σας δίσκο όπου να μπορείτε εύκολα να την βρείτε, εντοπίστε την φωτογραφία ή το βίντεο που θέλετε να αποθηκεύσετε στη ροή φωτογραφιών, κάντε δεξί κλικ πάνω της και επιλέξτε "Αποθήκευση ως" από το αναδυόμενο μενού. Αυτό θα εμφανίσει το κλασικό παράθυρο αποθήκευσης που θα σας επιτρέψει να μετονομάσετε την φωτογραφία και να την αποθηκεύσετε σε όποια τοποθεσία επιθυμείτε.

### Διαγραφή φωτογραφίας

Για να διαγράψετε μία φωτογραφία από τη ροή φωτογραφιών, εντοπίστε τη φωτογραφία που θέλετε να διαγράψετε στη ροή φωτογραφιών, κάντε αριστερό κλικ πάνω της και πατήστε το πλήκτρο delete στο πληκτρολόγιο. Εναλλακτικά, μπορείτε να κάνετε δεξί κλικ πάνω της και να επιλέξετε "Διαγραφή".

Θα ειδοποιηθείτε για το αν επιθυμείτε να τη διαγράψετε από τη ροή φωτογραφιών. Για να επιβεβαιώσετε, πατήστε το κουμπί "Μετακίνηση στα Απορρίμματα".

Αυτό μόνο θα μετακινήσει την εικόνα στον κάδο απορριμάτων, καθώς επίσης θα την αφαιρέσει και από τη ροή φωτογραφιών. Δε θα διαγραφεί η φωτογραφία από τον υπολογιστή σας. Για να την αφαιρέσετε από τα απορρίματα, θα πρέπει να αδειάσετε τον κάδο απορριμάτων.

### Αποστολή φωτογραφίας με ηλεκτρονικό ταχυδρομείο

Οι φωτογραφίες μπορούν απευθείας να ταχυδρομηθούν από το Cheese. Θα πρέπει να έχετε τον προεπιλεγμένο πελάτη ταχυδρομείου ρυθμισμένο με ένα λογαριασμό ηλεκτρονικού ταχυδρομείου, διαφορετικά θα χρειαστεί να ρυθμίσετε έναν. Για να ταχυδρομήσετε ηλεκτρονικά μία φωτογραφία, εντοπίστε τη φωτογραφία που θέλετε να στείλετε στη ροή φωτογραφιών, κάντε δεξί κλικ πάνω της και επιλέξτε "Αποστολή με ηλεκτρονικό ταχυδρομείο".

Αυτό θα ανοίξει τον προεπιλεγμένο πελάτη ταχυδρομείου (για παράδειγμα, Evolution) και ένα νέο μήνυμα ηλεκτρονικού ταχυδρομείου με τη φωτογραφία συνημμένη.

### Καθορισμός ως Φωτογραφία Λογαριασμού

Για να καθορίσετε μία φωτογραφία ως φωτογραφία του λογαριασμού σας (η οποία να μπορεί να φαίνεται από το Σύστημα -> Προτιμήσεις -> Προσωπικά, και επίσης να εμφανίζεται στο παράθυρο εισόδου αν αυτό είναι ρυθμισμένο να εμφανίζει λίστα με τα ονόματα χρηστών και τις φωτογραφίες τους), εντοπίστε τη φωτογραφία που θέλετε να καθορίσετε στο Cheese, κάντε δεξί κλικ πάνω της και επιλέξτε "Καθορισμός ως φωτογραφία λογαριασμού"

### Εξαγωγή φωτογραφίας στο F-Spot

Για να εξάγετε μία φωτογραφία στο F-Spot, εντοπίστε τη φωτογραφία που θέλετε να εξάγετε στη ροή φωτογραφιών, κάντε δεξί κλικ πάνω της και επιλέξτε "Εξαγωγή στο F-Spot". Στη συνέχεια θα ειδοποιηθείτε από το F-Spot αν επιθυμείτε να εισάγει τις φωτογραφίες που του στάλθηκαν.

Ανάλογα με την έκδοση του Cheese που χρησιμοποιείτε, το F-Spot μπορεί να σας ρωτήσει αν επιθυμείτε να εισάγει ολόκληρη τη ροή φωτογραφιών.

## Συχνές Ερωτήσεις

### Το βίντεο είναι νωθρό/έχει αργή απόκριση. Τι μπορώ να κάνω;

Μπορεί να έχετε ορίσει το "ximagesink" ("X Window System (No Xv)") ως έξοδο για βίντεο (video-output). Αυτό σημαίνει, ότι η κεντρική μονάδα επεξεργασίας κάνει όλη τη δουλειά. Αλλάξτε το σε "xvimagesink" ("X Window System (X11/XShm/Xv)") έτσι ώστε να αφήσετε την κάρτα γραφικών να κάνει την επεξεργασία.

Για να αλλάξετε τις ρυθμίσεις, τρέξτε "gstreamer-properties", κάντε κλικ στην ετικέτα Βίντεο και αλλάξτε τις κατάλληλες ρυθμίσεις.

### Έχω Mac με iSight και κάρτα γραφικών ATI, και τα χρώματα είναι αφύσικα.

Αυτό είναι ένα πρόβλημα με την κάρτα γραφικών ATI, ωστόσο υπάρχει τρόπος επίλυσης. Αλλάξτε την έξοδο βίντεο (video-output) σε προσαρμοσμένο και εισάγετε τα παρακάτω: "ffmpegcolorspace ! video/x-raw-yuv,format=(fourcc)YV12 ! ffmpegcolorspace ! xvimagesink".

Για να αλλάξετε τις ρυθμίσεις, τρέξτε "gstreamer-properties", κάντε κλικ στην ετικέτα Βίντεο και επιλέξτε Προσαρμοσμένο από το αναδιπλούμενο προς τα κάτω μενού επιλογών.

### Η δικτυακή κάμερά μου λειτουργεί με gstreamer, αλλά δεν δουλεύει με το Cheese. Τι συμβαίνει;

Χρησιμοποιώντας το "gstreamer-properties" όπως αναφέρθηκε στην παραπάνω ερώτηση, προσπαθήστε να αλλάξετε από xvimagesink σε ximagesink ή το αντίστροφο. Αν αυτό δε δουλέψει τρέξτε "cheese --verbose" στη γραμμή εντολών και αντιγράψτε την καταγραφή σε μία αναφορά σφάλματος στον bug tracker.

### Η δικτυακή κάμερά μου δουλεύει με άλλα προγράμματα όπως τα Ekiga, Camorama, αλλά όχι με το Cheese. Τι συμβαίνει;

Ελέγξτε αν η δικτυακή κάμερά σας δουλεύει όταν τη δοκιμάζετε στο "gstreamer-properties". Αν δουλεύει εκεί, αλλά όχι στο Cheese, παρακαλούμε στείλτε μία αναφορά σφάλματος στον bug tracker.

### Που αποθηκεύει το Cheese τις φωτογραφίες μου;

Οι φωτογραφίες σας αποθηκεύονται στο ~/.gnome2/cheese/media. Μπορείτε επίσης να τις σώζετε σε διαφορετικές τοποθεσίες μέσα από το Cheese. Παρακαλούμε κοιτάξτε το θέμα "Αποθήκευση φωτογραφιών και βίντεο σε εναλλακτική τοποθεσία" για περισσότερες πληροφορίες.

### Η Quickcam Express που έχω δε δουλεύει με το Cheese...

ή το gstreamer, και βλέπω σφάλματα όπως "Not enough buffers. We got 1, we want at least 2" in the Cheese output. With driver "qc-usb".

Δοκιμάστε να τρέξετε "qcset /dev/video0 compat=dblbuf" για να ενεργοποιηθεί η κατάσταση λειτουργίας με διπλή ενδιάμεση μνήμη, και στη συνέχεια επανεκκινήστε το Cheese

### Ποιες κάμερες υποστηρίζονται

Το Cheese χρησιμοποιεί το gsteamer για τη σύλληψη βίντεο. Κατά συνέπεια υποστηρίζει οποιαδήποτε κάμερα λειτουργεί με GStreamer. Δηλαδή οποιαδήποτε κάμερα υποστηρίζει video4linux ή video4linux2.

## Περί

Το Cheese γράφτηκε αρχικά από τον daniel g. siegel dgsiegel@gmail.com ως έργο του Google Summer of Code. Στη συνέχεια ο Jaap A. Haitsma jaap@haitsma.org και άλλοι συνέβαλαν με τον daniel στη βελτίωσή του. Για να μάθετε περισσότερα για το πρόγραμμα, παρακαλούμε επισκεφθείτε την ιστοσελίδα του Cheese.

Για την αναφορά σφαλμάτων ή την υποβολή προτάσεων σχετικών με την εφαρμογή μπορείτε να απευθυνθείτε στον bug tracker.

Το πρόγραμμα αυτό διανέμεται υπό τους όρους της GNU General Public license όπως αυτή δημοσιεύεται από το Free Software Foundation, είτε της έκδοσης 2 του License, ή (κατά τη γνώμη σας) οποιασδήποτε μεταγενέστερης έκδοσης. Αντίγραφο αυτής της άδειας μπορείτε να βρείτε στο GNU site, ή στο αρχείο COPYING που περιλαμβάνεται στον πηγαίο κώδικα του προγράμματος.